**Plot Point modellen ( tre akter-inddeling: god til kortfilm)**

Plot point modellen er inddelt i tre akter:

**'Plot points'-modellen**:

[Et billede, der indeholder tekst, bøjle

Automatisk genereret beskrivelse](https://dansksiderne.dk/fileadmin/user_upload/filarkiv/dansksiderne/billeder/modeller/plot-point-modellen.png)

* 1. akt - efter et kort anslag præsenteres konflikten - hvem, hvad, hvor, hvordan. I dette akt er Plot Point 1 - vendepunktet. (Plot Point 1 svarer nogenlunde til berettermodellens ” Point og no return”.)
* 2. akt - konfrontationen - konfliktens parter krydser klinger. I 2. akt. er plot Point 2 - konfliktens kulmination.
* 3. akt - Pay-off (Udfaldet) konsekvenser af plot point 2 drages, ny orden etableres, udtoning.

**Første akt: Introduktionen (Set up)**  
I denne del præsenteres vi for filmens vigtigste karakter, konfliker, miljøer og temaer. Her bliver vi også hurtigt introduceret til personernes indbyrdes relationer (forhold og konflikter).  
I slutningen af denne akt sker *første plot-point* (vendepunkt). Dette er ofte en begivenhed der ændrer på historiens retning. Hovedpersonen får et nyt mål, eller befinder sig pludselig i en ny (og ukendt) situation, som han/hun skal forholde sig til.

**Anden akt: Konfrontation**  
I denne akt udvikler filmens handling sig. Det er derfor også den længste af de tre nævnte akter.  
Her opstår der nye og/eller flere konflikter. Dette sker alt i mens hovedpersonen udsættes for et antal prøvelser, og samtidig skal forsøge at overvinde/overkomme de forskellige forhindringer der er opstået på vejen.  
Cirka midtvejs i anden akt kommer det, der betegnes som “filmens midtpunkt”. Det svarer til “point of no return” (fra [berettermodellen](https://analysesiden.dk/berettermodel/)). Det er her der sker en afgørende begivenhed, hvor en konflikt bliver uundgåelig, og hovedpersonen tvinges til at handle.  
Denne akt bygger op til *andet plot-point* (vendepunkt), hvor der igen sker noget betydningsfuldt, som endnu engang får historien til at ændre retning.

**Tredje akt: Forløsning (Pay off)**  
I tredje akt når dramaet sit klimaks. Konflikterne spidser til, og afgørelsens time er kommet. Der kommer en løsning på filmens hovedkonflikt. Tredje akt ender som regel med en eller flere afsluttende scener, hvor situationen falder til ro, og hovedpersonen opnår en eller anden form for forløsning. Denne forløsning kan have enten en negativ eller positiv indvirkning på hovedpersonen og dennes fremadrettede situation.